கேள்வி: செனூரன் முத்துசாமி - உள்நாட்டு போட்டிகளில் குறித்து விரிவாக சொல்லுங்கள்.
பதில்: 2015 ஆப்பிரிக்க டி20 கோப்பைக்கான குவாசுலு-நடால் துடுப்பாட்ட அணியில் இவர் சேர்க்கப்பட்டார். 2017 ஆகத்தில், டி20 குளோபல் லீக்கின் முதல் சீசனுக்கான கேப் டவுன் நைட் ரைடர்ஸ் அணியில் இடம் பெற்றார். இருப்பினும், 2017 அக்டோபரில், கிரிக்கெட் தென்னாப்பிரிக்கா துவக்கத்தில் போட்டியை 2018 நவம்பர் வரை ஒத்திவைத்தது, பின்னர் அது விரைவில் இரத்து செய்யப்பட்டது. 2018 செப்டம்பரில், இவர் 2018 ஆப்பிரிக்க டி 20 கோப்பைக்கான குவாசுலு-நடாலின் அணியில் இடம் பெற்றார். 2021 ஏப்ரலில், தென்னாப்பிரிக்காவில் 2021–22 கிரிக்கெட் சீசனுக்கு முன்னதாக, அவர் வடமேற்கு அணியில் இடம் பெற்றார். 2022 மார்ச்சில், 2021–22 சி.எஸ்.ஏ ஒருநாள் கோப்பை போட்டியின் தொடக்க நாளில், முத்துசாமி மேற்கு மாகாணத்திற்கு எதிராக 106 பந்துகளில் 100 ரன்கள் எடுத்து, பட்டியல் அ துடுப்பாட்டம் தனது முதல் சதத்தை அடித்தார்.
கேள்வி: செனூரன் முத்துசாமி - பன்னாட்டு போட்டிகளில் குறித்து விரிவாக சொல்லுங்கள்.
பதில்: 2019 ஆகத்தில், தென்னாப்பிரிக்கத் துடுப்பாட்ட அணியின் இந்தியச் சுற்றுப்பயணம், 2019-20 தொடருக்கான தென்னாப்பிரிக்காவின் தேர்வுத் துடுப்பாட்டம் அணியில் இவர் இடம் பெற்றார். இவர் 2019 அக்டோபர் 2 அன்று இந்தியத் துடுப்பாட்ட அணி எதிரான போட்டியில் தென்னாப்பிரிக்காவுக்காக தனது தேர்வுத் துடுப்பாட்டத்தில் அறிமுகமானார். இந்தப் போட்டியில், அவர் தனது முதல் தேர்வுத் துடுப்பாட்ட போட்டி விக்கெட்டை எடுத்தார். இந்திய கேப்டன் விராட் கோலியை 20 ஓட்டங்களில் பந்தை பறிகொடுக்கவைத்து ஆட்டமிழக்கச் செய்தார். 2025 பிப்ரவரியில், பாகதித்தானில் நடைபெற்ற முத்தரப்புத் தொடருக்கான அணியில் முத்துசாமி இடம் பெற்றார், இது இவரது ஒருநாள் பன்னாட்டுத் துடுப்பாட்டம் அறிமுகமாகும்.